La bordul Stației Spațiale Internaționale va fi realizat un experiment științific dezvoltat în România. În ce va consta cercetarea
Compania Romanian InSpace Engineering (RISE) va lansa, la începutul lunii noiembrie, către Stația Spațială Internațională misiunea Drop Coal, un experiment științific dezvoltat integral în România, în cadrul unui proiect finanțat de Agenția Spațială Europeană (ESA). Potrivit unui comunicat al companiei, transmis Agerpres, lansarea este preconizată în intervalul 4-6 noiembrie de la baza spațială NASA Kennedy Space Center, la bordul capsulei Dragon cargo din cadrul misiunii CRS-31.